# РЕПУБЛИКА БЪЛГАРИЯ

# lav4eМинистерство на земеделието и храните

# Областна дирекция “Земеделие” Търговище

**З А П О В Е Д**

**№ …………………………….. г.**

На основание чл. 99, ал.1, т. 2, чл.102, ал. 2 от Административно процесуалния кодекс (АПК) и чл. 3, ал. 4 от Устройствения правилник на Областните дирекции “Земеделие”, във връзка с постъпили заявления с вх. № РД-12-05-72/12.12.2024 г., подадено от ЕТ „СТАНИСЛАВ ЖЕЛЕВ“, ЕИК: 125041657 и № РД-12-02-73/12.12.2024 г., подадено от ЕТ“ПАПИ – М 94 – МИРОСЛАВА ПАПАЗОВА“, ЕИК: 125025717, с което са отправени искания за изменение на Заповед № РД-04-335/01.10.2024 г. за разпределение на масивите за ползване на земеделски земи, за 2024/2025 стопанска година за землището на село Стража, община Търговище, съгласно постигнато доброволно споразумение вх. № ПО-09-4/22.08.2024 г.,

**И З М Е Н Я М:**

1. Заповед № РД-04-335/01.10.2024 г. на директора на ОД „Земеделие” Търговище за одобряване на разпределението на масивите за ползване на основание изготвено споразумение по реда на чл. 37в, ал. 1 от ЗСПЗЗ за **землището на с. СТРАЖА, с ЕКАТТЕ 69599, ОБЩИНА ТЪРГОВИЩЕ, ОБЛАСТ ТЪРГОВИЩЕ за 2024/2025 стопанска година,** като се прави следното изменение:
   1. От Масив за ползване № 44 по постигнатото доброволно споразумение, разпределен на ЕТ“ПАПИ – М 94 – МИРОСЛАВА ПАПАЗОВА“ да бъде изключен поземлен имот с идентификатор 69599.4.5 с ползвана площ от 21,448 дка. Ползваните на правно основание земеделски земи от ЕТ“ПАПИ – М 94 – МИРОСЛАВА ПАПАЗОВА“ намаляват съобразно площта на изключения с настоящата заповед имот.
   2. От масив за ползване № 35 по постигнатото доброволно споразумение, разпределен на ЕТ „СТАНИСЛАВ ЖЕЛЕВ“ да бъде изключен поземлен имот с идентификатор 69599.2.28 с ползвана площ от 4,290 дка. Ползваните на правно основание земеделски земи от ЕТ „СТАНИСЛАВ ЖЕЛЕВ“ намаляват съобразно площта на изключения с настоящата заповед имот.

**МОТИВИ:**

Със заявления с вх. № РД-12-05-72/12.12.2024 г., подадено от ЕТ „СТАНИСЛАВ ЖЕЛЕВ“ ЕИК: 125041657 и № РД-12-02-73/12.12.2024 г., подадено от ЕТ“ПАПИ – М 94 – МИРОСЛАВА ПАПАЗОВА“, ЕИК: 125025717 са отправени искания за изключване на два поземлени имота от масивите за ползване съгласно постигнатото доброволно споразумение. Изложени са съображения за допусната техническа грешка, както и че начинът на трайно ползване на имотите на терен е „трайни насаждения“.

Заявителите са декларирали посочените от тях имоти за участие в процедурата, съответно ЕТ „СТАНИСЛАВ ЖЕЛЕВ“ е заявил поземлен имот с идентификатор 69599.2.28 в декларация по чл. 69 от ППЗСПЗЗ, вх. № 153/05.06.2024 г., а ЕТ“ПАПИ – М 94 – МИРОСЛАВА ПАПАЗОВА“ е заявил поземлен имот с идентификатор 69599.2.28 в заявление по чл. 70 от ППЗСПЗЗ, вх. № 161/05.06.2024 г.

ОД „Земеделие“ Търговище счита, че е сезирана със заявления по реда на чл. 100 във връзка с чл. 99, т. 2 от АПК. Заявленията са подадени в срока по чл. 102, ал. 2 от АПК от заинтересовани страни – лица, участвали в процедурата по чл. 37в от ЗСПЗЗ за село Стража, община Търговище, за 2024/2025 стопанска година.

Изложените мотиви, че начинът на трайно ползване на имотите на терен, не отговаря на действителното им състояние са основателни. Посоченото несъответствие не отговаря на целите на административното производство, а именно окрупняване на масиви за ползване на обработваема земя за създаване и отглеждане на едногодишни полски култури.

С исканото изменение не се засягат права и законни интереси на останалите участници в административното производство, тъй като имотите, които заявителите искат да бъдат изключени са подадени от самите тях за участие в процедурата и попадат в техни масиви за ползване съгласно постигнатото доброволно споразумение.

С оглед гореизложеното не са налице пречки за изменение на Заповед № РД-04-335/01.10.2024 г. на директора на ОД „Земеделие“ Търговище, с която е одобрено постигнато доброволно споразумение за разпределение на масивите за ползване по реда на чл. 37в от ЗСПЗЗ за 2024/2025 стопанска година, съобразно с исканията по подадените заявления.

В останалата си част горецитираната заповед остава непроменена.

Настоящата заповед се обявява на интернет страницата на ОД “Земеделие” Търговище.

Настоящата заповед може да бъде обжалвана пред районния съд в 14-дневен срок от обявяването й.

Заповедта се изготви в 2 оригинални екземпляра по един за ОД „Земеделие“ Търговище и Общинска служба по земеделие - Търговище. При поискване на участниците в споразумението, на същите следва да се изготвят фотокопия от заповедта с надлежна заверка, направена от Общинска служба по Земеделие Търговище.

**ДОНКО ДОНКОВ, /П/**

*Директор ОД “Земеделие” Търговище*